હેલ્થ ખાતા દ્વારા પાણી પુરી એકમોના સેમ્પલ જાહેર થયા બાદ ફરી શહેરભરમાં તે એકમો ઉપર દરોડા પાડવામાં આવ્યા હતા જ્યાં બાફેલા બટાકા, ચણા, વટાણા અને ચટણી સહિતનો 450 કિલો અખાદ્ય ખોરાકનો નાશ કરાયો હતો જ્યારે 42 એકમોને નોટિસ આપી હતી. મ્યુનિ. ના હેલ્થ ખાતાએ આજે જમાલપુર રિષી પકોડી સેન્ટરનો બટાકાનો માવો, ઠક્કરનગર વેલકમ પકોડી સેન્ટરની મીઠી ચટણી, બાપુનગર ખુશ્બુ પકોડી સેન્ટરનો રગડો, બાપુનગર આશાપુરા પકોડી સેન્ટરનો બટાકા-ચણાનો મસાલો, સરસપુરની શિવશક્તિ પાણીપુરીનો બટાકાનો મસાલો, વેજલપુર જીવરાજપાર્ક ખાતે એક પકોડીની લારીનું પાણી અને મસાલો તથા જીવરાજ મહેતા હોસ્પિટલ પાસે સુરેશ પકોડી સેન્ટરનો રગડો સબસ્ટાન્ડર્ડ જાહેર કરવામાં આવ્યા હતા.